|  |  |
| --- | --- |
| За новата година много щастие, любов и да се стегнеш, че работа те чака. ⛏️ | Да си здрав като шкаф от соца! 🍀 |
| След новата година, ще качиш сланина! 🐷 | На съседа бричката си подари, че нова кола ще караш ти! 🚗 |
| Ако живееш в общежитие - да имаш яка домакинка, ако си в квартира - да не те тормози баба ти Шинка! 🏠 | За новата година - пари, жени, коли!  Много взети сесии и сбъднати мечти!  ✏️ |
| Сурва, сурва, весела година, догодина до амина.  Алкохол в обилни дози и жена да те тормози!  Бангър, бангър и чупки в ханша,  съпроводено с успехи в бранша! 💸 | Честита нова година, да ти разкрия -  ще те преследва любовна магия!  Песни, танци, сармички и мезе,  Таз година булка, догодина - две! ❤️ |
| Честита Нова година!  С пожелания за глюкоза в интервала 4.2-6.1 mmol/L, нормално кръвно налягане и холестерол между 3.2-5.2 mmol/L.  Да не се наблюдават болки в ставите и необходимост от гинко билоба! 🦴 | За новата година,  много алкохол в кръвта, в сърцето - пламъкът на любовта!  Да няма повод за депресия, да е успешна всяка сесия! 🔥 |
| Черпака появява се при тебе пак – ще готвиш манджи от зори до мрак!  И още от баницата ти се пада,  да си човекът, който ще измие тавата!  (и там здраве и любов…да не ти е тъпо)  🥘 | В гаража ти да е черно мазерати,  В храната ти да са по-малко въглехидрати,  На тоалетката - все френски аромати,  В компанията ти само богати аристократи!  А през новата година единствено добри обрати! 🏎️ |
| Националната лотария се изпари, но и без нея ще се радваш на пари!  *Забележка: Монетата от Димитър си я търси!* | Хей, ти! Бързо се усмихни! Не виждаш ли, очакват те много пари! И бонус към спестяванията си добави, нов апартамент ще обзавеждаш ти. 💵 |
| Питиета ще са студени, а мезетата сушени. Купонът ще е до зори и ще се къпеш в пари! Весел, здрав, засмян и цяла година пиян! 🍺 | Сармите забрави, протеинът става зоб - през новата година към фитнес ще търчиш в галоп! 🏃 |
| Як купон, пари и гадже - това 2025-а ти вещае! 🎉 | До Африка или Канада - ще пътуваш много със наслада! ✈️ |